สยามภัณฑ์กรุ๊ปตั้งโต๊ะซื้อหุ้นคืน
เจ้าของสยามภัณฑ์กรุ๊ปตั้งโต๊ะซื้อหุ้นคืนจากรายย่อย
20 ส.ค. 2553

เจ้าของสยามภัณฑ์กรุ๊ปตั้งโต๊ะซื้อหุ้นคืนจากรายย่อย
กลุ่ม  โรจตระการ ผู้ถือหุ้นใหญ่และผู้บริหาร บริษัท สยามภัณฑ์ กรุ๊ป  (SPG)  ประกาศครอบงำกิจการ(เทกโอเวอร์)  และตั้งโต๊ะรับซื้อหุ้นคืนจากนักลงทุนทั่วไป จำนวน 5,176,111 หุ้นในราคาหุ้นละ 55 บาท  ภายหลังซื้อหุ้นจากสองกองทุนต่างประเทศทำให้ทั้งกลุ่มถือหุ้น ทั้งสิ้น 6874% ซึ่งถึงเกณฑ์ที่จะต้องจัดทำคำเสนอซื้อหุ้นจากผู้ถือหุ้นทั่วไป  และการเปลี่ยนแปลงโครงสร้างผู้ถือหุ้นครั้งนี้ ไม่กระทบต่อโครงสร้างการบริหารงานแต่อย่างใด
ทั้งนี้เมื่อวันที่ 19 ส.ค.ที่ผ่านมา กลุ่มโรจตระการได้ซื้อขายหุ้นรายการใหญ่(บิ๊กล็อต)ในตลาดหลักทรัพย์ จากผู้ถือหุ้นรายใหญ่ 2 รายประกอบด้วย Banc BostonInvestment Inc. และ Banc of America Securities จำนวนรวมทั้งสิ้น 6,210,789 หุ้น หรือคิดเป็นสัดส่วน18% ในราคาหุ้นละ 55 บาท ทำให้ กลุ่มโรจตระการ ถือหุ้นทั้งสิ้น  68.74 %ของทุนจดทะเบียน  ล่าสุดหุ้น  SPG ไม่มีการซื้อขาย และราคาหุ้นปิดครั้งหลังสุดอยู่ที่ 87.50  บาท   ด้านผลการดำเนินงานไตรมาส2  กำไรสุทธิ          110.12 ล้านบาท และรวม 6 เดือนแรกปีนี้กำไรสุทธิ     229.88  ล้านบาท คิดเป็นกำไรหุ้นละ 6.66    บาท  เติบโตจากช่วงเดียวกันปีก่อนประมาณ  41%